Luettelo televisiosarjan Digimon Adventure jaksoista

Tämä on luettelo japanilaisen animesarjan Digimon Adventure jaksoista. Luettelossa näkyvät myös jaksojen englanninkieliset nimet.

26 ensimmäistä jaksoa on dubannut dubbausyhtiö Agapio Racing Team, jonka dubbaustyyli sai niin paljon huonoa palautetta, että siitä eteenpäin jaksot dubbasi Tuotantotalo Werne. Tämän takia jaksojen nimet on muutettu jälkimmäisten dubbausten kannalta järkevimpiin muotoihin.

Agapion jälkiäänittämät jaksot esitettiin Nelosella 10. tammikuuta–26. syyskuuta 2001 (jaksojen 20 ja 21 välillä oli kesätauko), Wernen dubbaamista jaksoista 27–41 esitettiin 31. lokakuuta 2001–13. helmikuuta 2002 ja 42–54 1. kesäkuuta 2002–17. elokuuta 2002. Jaksojen ensiesitykset olivat jaksoon 41 asti keskiviikkoisin ja ne uusittiin seuraavana lauantaina. Lokakuussa 2001 uusittiin muutama jakso ennen kuin Wernen jälkiäänittämät jaksot pääsivät alkamaan kuun lopussa. Kesällä 2002 uudet jaksot esitettiin lauantaisin. Wernen dubbaama toinen puolisko nähtiin uusintana helmikuusta syyskuuhun 2003.

Ennen sarjan julkaisua Japanissa esitettiin Digimon Adventure -lyhytelokuva, jonka tapahtumat sijoittuvat neljä vuotta ennen sarjan tapahtumia. Elokuva on tiivistetty kahden seuraavan lyhytelokuvan ohella Japanin ulkopuolella Digimon-elokuvaksi.

 Jaksot 

 #  Nimi  Ohjaus  Käsikirjoitus  Ensiesitys Japanissa  Ensiesitys Suomessa 1  ”Kesäloma! Ja näin se alkaa!” () ()  Hiroyuki Kakudō  Satoru Nishizono  7. maaliskuuta 1999  10. tammikuuta 2001 Tuntematomasta syystä maapallon ilmasto käyttäytyy kummallisesti. Elokuussa eräällä kesäleirillä Japanissa sataa lunta. Leirillä on myös seitsemän lasta: Taichi Yagami, Sora Takenouchi, Yamato Ishida, Koushiro Izumi, Mimi Tachikawa, Takeru Takaishi (Yamaton pikkuveli) ja Jou Kido. Taivaalta putoaa outo valoilmiö, josta heidän käteensä ilmestyy tuntemattomat salaperäiset laitteet. Lisäksi outo aalto kuljettaa heidät digimaailmaan ja he tapaavat seitsemän olentoa: Koromon, Pyocomon, Tsunomon, Motimon, Tanemon, Tokomon ja Pukamon. He kutsuvat itseään digimoneiksi, digitaalisiksi hirviöiksi, ja sanovat olevansa lasten kumppaneita. Heidän kimppuunsa hyökkää vihamielinen digimon nimeltä Kuwagamon (jälkiäänityksessä ”Saksi”). Pysäyttääkseen sen lasten digimonit kehittyvät Rookie-muotoihinsa (jälkiäänityksessä ”Kasvuvaihe”): Agumon, Piyomon, Gabumon, Tentomon, Palmon, Patamon ja Gomamon. 2  ”Greymon syntyy” () ()  Hiroyuki Kakudō  Satoru Nishizono  14. maaliskuuta 1999  17. tammikuuta 2001 Kuwagamon hyökkää uudestaan, mutta lapset ja digimonit pelastuvat kalojen avustuksella. He päätyvät rannalle, josta löytyy puhelinkoppeja, vaikka Digimaailmassa ei ole ennen käynyt ihmisiä. He eivät kuitenkaan onnistu käyttämään näitä kotiin pääsemisen edistämisessä. Juuri kun he miettivät miten jakaa ruokavarat, yhtäkkiä heidän kimppuunsa hyökkää Shellmon. Vain Agumonilla on voimaa taistella sitä vastaan, koska muut eivät olleet syöneet. Shellmon kaappaa Taichin, jolloin Agumon digivoituu Champion-muotoonsa (jälkiäänityksessä ”Kehittynyt”) Greymoniksi ja paiskaa Shellmonin takaisin mereen. 3  ”Garurumon syntyy” () ()  Takenori Kawada  Reiko Yoshida  21. maaliskuuta 1999  24. tammikuuta 2001 Lähdettyään rannalta ryhmä joutuu keskelle kahden Monochromonin välistä taistelua. He pääsevät ehjinä pakoon ja löytävät järven läheltä tyhjän raitiovaunun, jossa he päättävät viettää yönsä. He pyydystävät ruuaksi kalaa ja päättävät vuorotellen pitää vahtia. Ensimmäisen vuoron aikana Taichi ja Agumon vahingossa sytyttävät tuleen Seadramonin pyrstön. Yamato joutuu Seadramonin kaappaamaksi ja Gabumon digivoituu Garurumoniksi pelastaakseen hänet. 4  ”Sora vaarassa” () ()  Takahiro Imamura  Genki Yoshimura  28. maaliskuuta 1999  31. tammikuuta 2001 Metsässä ryhmää näkee salaperäisen lentävän mustan rattaan (Agapion jälkiäänityksessä ”musta esine”). He päätyvät kylään, jota asuttavat Pyocomonit. Kylässä on lähde, jonka vesi virtaa Miharashi-vuorelta (Agapion jälkiäänityksessä ”näköalavuorelta”). Mutta sitten lähde ja sen lähellä oleva järvi kuivuvat. Musta ratas oli osunut Miharashi-vuorta vartioineeseen digimoniin, Meramoniin ja tehnyt tästä väkivaltaisen. Piyomon yrittää vastustaa Meramonia, mutta ei ole tarpeeksi vahva. Hän kuitenkin digivoituu lopulta Birdramoniksi ja tuhoaaMeramonia riivaavan rattaan. Pyocomonit tarjoavat kiitoksena lapsille ja digimoneille ruokaa, mutta lapset eivät pidä saamastaan ruuasta. 5  ”Gabterimon” () ()  Hiroki Shibada  Hiro Masaki  4. huhtikuuta 1999  7. helmikuuta 2001 Ryhmä löytää tehtaan, joka näyttää toimivan itsestään. Taichi, Sora ja Jou löytävät Andromonin, joka oli jäänyt kiinni tehtaan koneistoon. Mutta Andromonin jalkaan kiinnittyy musta ratas ja päästyään irti se alkaa jahdata heitä. Koushiro löytää tehtaan virtalähteen ja siellä olevan koodin avulla haluaa selvittää mitä digimonit ja Digimaailma oikeasti ovat. Hän myös muistelee erästä salaisuutta, jonka oli saanut selville salakuuntelemalla vanhempiaan. Mutta huomio kääntyy toisaalle, kun hänen saamansa outo laite alkaa reagoida. Kun Greymonista ja Garurumonista ei näytä olevan vastusta Andromonille, Koushiro käyttää löytämäänsä koodia saadakseen Tentomonin digivoitumaan Kabuterimoniksi (Agapion äänityksessä Gabterimon) ja irrottamaan Andromonia riivaavan mustan rattaan. 6  ”Togemon lelukaupungissa” () ()  Tetsuo Imazawa  Yoshio Urasawa  11. huhtikuuta 1999  14. helmikuuta 2001 Viemäreissä lapset ja digimonit joutuvat Numemonien takaa-ajamiksi. Mutta sitten Mimi ja Palmon joutuvat erilleen muista ja joutuvat lelukaupunkia johtavan Monzaemonin hyökkäämiksi. Mimin ystävät käyttäytyvät oudosti ja näiden digimonit ovat vangittuina lelulaatikkoon. Lopulta Palmon digivoituu Togemoniksi ja vapauttaa Monzaemonin mustasta rattaasta, palauttaen samalla muut lapset normaaleiksi. 7  ”Ikkakumonin harppuunat” () ()  Harume Kosaka  Akatsuki Yamatoya  18. huhtikuuta 1999  21. helmikuuta 2001 Jou yrittää ryhmänsä vahvimpana jäsenenä saada muut kuuntelemaan häntä, mutta muiden mielestä hän ottaa asiat liian vakavasti. Taichi ja Yamato alkavat kiistellä siitä, pitäisikö kiivetä Mugen-vuorelle. Taichin mielestä sieltä näkisi maaston paremmin, mutta Yamaton mielestä olisi liian vaarallista mennä sinne. Yön aikana muiden nukkuessa Jou päättää lähteä vuorelle, mutta Gomamon seuraa häntä. Vuorella yksi musta ratas iskeytyy digimoniin nimeltä Unimon ja se hyökkää heidän kimppuunsa. Taichi ja Sora tulevat apuun. Joun pudotessa jyrkänteeltä Gomamon pelastaa hänet digivoitumalla Ikkakumoniksi ja vaputtaa Unimonin mustasta rattaasta. 8  ”Paha paljastaa kasvonsa” () ()  Hiroyuki Kakudō  Satoru Nishizono  25. huhtikuuta 1999  28. helmikuuta 2001 Mugen-vuorella kaksi digimonia, Leomon ja Orgamon taistelevat toisiaan vastaan. Mutta sitten Tiedostosaaren (Agapion jälkiäänityksessä ”File-saari”) paha hallitsija ja mustien rattaiden ohjaaja, Devimon, kertoo heille Valittujen lasten saapumisesta ja käskee näitä pysäyttämään heidät. Leomon kieltäytyy, joten Devimon aivopesee hänet. Leomon ja Orgamon kuitenkin epäonnistuvat lasten ja digimonien lyömisessä. Lapset ja digimonit viettävät yön kartanossa, joka paljastuu Devimonin luomaksi harhakuvaksi. Sitten Devimon hajottaa Tiedostosaaren palasiksi ja hajaannuttaa kunkin lapsen eri palasille. Taichin hallussa oleva laite vapauttaa Leomonin hetkeksi pahan vallasta, mutta Leomon neuvoo Taichia ja Agumonia pakenemaan ennen kuin joutuu pian uudestaan Devimonin valtaan. 9  ”Jäädigimon, Yukidarumon” () ()  Takenori Kawada  Atsushi Maekawa  2. toukokuuta 1999  7. maaliskuuta 2001 Taichi ja Agumon päätyvät lumenpeittämälle sirpaleelle Tiedostosaaresta ja vapauttavat mustan rattaan otteesta digimonin nimeltä Yukidarumon. Yukidarumonin avustuksella he matkustavat toiselle saarelle, jossa Yamato ja Gabumon etsivät Takerua. Kohdatessaan heidät Taichi ja Yamato ajautuvat jälleen riitelemään siitä mikä olisi paras ratkaisu löytää toiset. Mutta sitten heidän kimppuunsa hyökkää Mojyamon. Greymon tuhoaa Mojyamonissa olevan mustan rattaan ja Gabumon taas vahingoittaa vuoren sisuksissa olevia muita rattaita saaden saaren ajautumaan takaisin kohti Mugen-vuorta. 10  ”Johtolanka digimenneisyydestä” () ()  Keiji Hayakawa  Genki Yoshimura  9. toukokuuta 1999  14. maaliskuuta 2001 Mimi ja Palmon joutuvat Sukamonin ja Chuumonin häirinnän kohteiksi. He löytävät tiensä toiselle saarelle, jossa Koushiro ja Tentomon olivat. Koushiro oli kuitenkin niin kiinnostunut temppelin raunioissa olevista kirjoituksista, että Mimi päättää lähteä yksin labyrinttiin Tentomon seuranaan. He joutuvat Kentarumonin hyökkäyksen kohteiksi, mutta Koushiro ja Palmon saapuvat ajoissa apuun. Vapauduttuaan mustasta rattaasta Kentarumon selittää Valittujen lasten saamien salaperäisten laitteiden olevan Digiviceja (Agapion jälkiäänityksessä ”Pyhiä laitteita”), joilla vastustetaan pimeyttä mahdollistamalla digivoitumisen sekä tuhoamalla mustia rattaita. Sitten Leomon hyökkää temppeliin, mutta Koushiro ja Mimi käyttävät Digivicejaan ajaakseen hänet tiehensä. Saari puolestaan alkaa ajautua takaisin kohti Mugen-vuorta Mimin potkaistua valtavaa mustaa ratasta. 11  ”Tanssiva aave Bakemon” () ()  Hiroki Shibata  Yoshio Urasawa  16. toukokuuta 1999  21. maaliskuuta 2001 Jou ja Gomamon joutuvat merellä Orgamonin hyökkäyksen kohteiksi ja löytävät pian sen jälkeen Soran ja Piyomonin. He löytävät saaren huipulta kirkon ja joutuvat ihmisiksi naamiotuneiden Bakemonien vangeiksi. Bakemonit yhdistyvät yhdeksi valtavaksi Bakemoniksi syödkäseen Joun ja Soran, mutta vartijaa huijanneet Gomamon ja Piyomon digivoituvat vapauttaakseen heidät. Valtias Bakemon on kuitenkin liian vahva, mutta sitten Jou heikentää sitä lausumalla yhden buddhalaisen sutran, jonka oli oppinut isoäidiltään. Tämä antaa Ikkakumonille ja Birdramonille mahdollisuuden tuhota Bakemonit. Tämän jälkeen saarella olleet mustat rattaat tuhoutuvat ja he ajautuvat takaisin kohti Mugen-vuorta. 12  ”Digimon-vauvat” () ()  Takahiro Imamura  Hiro Masaki  23. toukokuuta 1999  28. maaliskuuta 2001 Takeru ja Patamon päätyvät Aikojen alun kaupunkiin, jossa kaikki digimonit syntyvät. Kaupungin vartija, Elecmon, ei ole kuitenkaan mieleissään heistä ja ajautuu Patamonin kanssa kaksintaisteluun. Patamon voittaa ja he saavat Elecmonin kunnioituksen. Takeru toteaa, ettei haluaisi ollenkaan taistella ketään vastaan. Elecmon lähtee tämän inspiroimana lähettämään sanaa Tiedostosaaren muille asukkaille. 13  ”Taru digimonien kohtalosta” () ()  Takahiro Imamura  Hiro Masaki  30. toukokuuta 1999  4. huhtikuuta 2001 Yamato, Taichi, Koushiro ja Mimi löytävät digimon-kumppaneineen tien takaisin Takerun ja Patamonin luokse. Digiviceja hyödyntäen Taichi ja Yamato vapauttavat Leomonin lopullisesti Devimonin otteesta. Leomon kertoo lapsille ennustuksen ”Valituista lapsista” ja he päättävät lähteä Mugen-vuorelle tuhotakseen Devimonin. Devimon puolestaan imee Orgamonin ja monta musta ratasta itseensä kasvaen jättiläiskokoiseksi. Sora ja Jou saapuvat apuun, mutta edes yhdessä lasten digimonit eivät pärjää Devimonille. Viime hetkellä Patamon digivoituu Angemoniksi. Hän lyö hetkessä Orgamonin ja imee muiden Valittujen lasten Digiviceista voimaa Devimonin tuhoamista varten. Angemon antaa Devimonille kuolettavan Heaven’s Knuckle -iskun, mutta kuolee itsekin, koska joutui käyttämään myös oman energiansa. Devimon kuitenkin paljastaa ennen kuolemaansa, että meren toisella puolella oli vahvempia ja häijympiä digimoneja. Angemon puolestaan muuttuu kuoltuaan digimunaksi, josta hän syntyisi uudelleen. 14  ”Lähtö kohti uutta mannerta” () ()  Tetsuo Imazawa  Reiko Yoshida 6. kesäkuuta 1999  11. huhtikuuta 2001 Lapset ja digimonit näkevät hologrammin, jonka kautta heihin ottaa yhteyttä ihmiseltä näyttävä olento nimeltä Gennai. Hän neuvoo lapsia matkustamaan Sarba-mantereelle ja etsimään tuntolevyt (Agapion jälkiäänityksessä ”taikaesineet”), joiden avulla heidän digimoninsa voisivat kyetä digivoitumaan Ultimate-muotoihinsa (jälkiäänityksessä ”Täysin kehittynyt”). Samoihin aikoihin Takerun digimuna kuoriutuu ja Angemon syntyy uudestaan Poyomonina. He rakentavat lautan ja lähtevät Tiedostosaarelta, mutta joutuvat mustaan rattaan otteessa olevan Whamonin nielemiksi. Vapauduttuaan rattaasta Whamon paljastaa tietävänsä missä tuntolevyille suunntattuja riipusmaisia koteloita säilytettiin ja vie heidän maanalaiseen kauppakeskukseen. Siellä lapset vapauttavat mustan rattaan otteesta Drimogemonin ja löytävät tuntolevyjen kotelot. 15  ”Etemonin pimeä verkosto” () ()  Keiji Hayakawa  Satoru Nishizono  13. kesäkuuta 1999  18. huhtikuuta 2001 Lapset saapuvat viimeinkin Sarba-mantereelle ja saapuvat kylään, jonka pitäisi olla Koromonien asuttama, mutta olikin nyt Pabumonien valtaama. He kohtaavat myös saarella uuden uhan: Etemonin ja tämän apurit, Gazimonit. Pimeän verkostonsa avulla Etemon häiritsee digimonien digivoitumista, mutta lapset löytävät ensimmäisen tuntolevyn, Taichille suuntatun tuntolevyn. 16  ”Kallo-Graymonin saapuminen” () ()  Takenori Kawada  Hiro Masaki  20. kesäkuuta 1999  25. huhtikuuta 2001 Aavikolla lapset löytävät roomalaisareenan näköisen rakennuksen, Sieltä he löytävät Joulle suunnatun tuntolevyn, mutta joutuvat taistelemaan Etemonia palvelevaa Greymonia vastaan. Taichi yrittää saada oman Greymoninsa muuttumaan Ultimate-muotoon, mutta Greymonista tuleekin SkullGreymon (Agapion jälkiäänityksessä ”Kallo-Graymon”) ja hän alkaa hyökätä toisten kimppuun. Energian loputtua SkullGreymon palautuu Koromoniksi ja Taichi tajuaa toimineensa väärin. 17  ”Vilpittömyyden taikaesine” () ()  Hiroki Shibata  Yoshio Urasawa  27. kesäkuuta 1999  2. toukokuuta 2001 Aavikolla lapset pääsevät kyytiin siellä liikkuvaan risteilylaivaan, jonka kapteenina toimii Etemonia palveleva Cockatrimon. Cockatrimon onnistuu vangitsemaan kaikki muut paitsi Soran, Mimin ja heidän kumppaninsa. Lopulta alus murskautuu valtavaan kaktukseen, jonka sisältä löytyy Mimille tarkoitettu tuntolevy. 18  ”Piccolomon tulee” () ()  Takahiro Imamura  Atsushi Maekawa  4. heinäkuuta 1999  9. toukokuuta 2001 Ryhmä joutuu Kuwagamonin hyökkäämäksi, eikä Taichi uskalla SkullGreymon-tapauksen jälkeen digivoiduttaa Agumonia. Piccolomon kuitenkin pelastaa heidät ja tarjoaa heille yösijan valmennuskeskuksessaan. Hän myös johdattaa Taichin ja Agumonin luolaan, jossa nämä näkevät näyn nuoresta Taichista yrittämässä oppia ajamaan polkupyörällä. Taichi huomaa, että hänen on Agumonin digivoitumisenkin kohdalla uskallettavaa epäonnistumisista huolimatta yrittää uudestaan. Yamato ja Koushiro löytävät omat tuntolevynsä. Mutta Etemon huomaa heidät ja usuttaa heidän kimppuunsa Tyrannomonin (Agapion jälkiäänityksessä ”Tyranomon”). Taichi uskaltaa viimeinkin antaa Agumonin digivoitua ja he voittavat Tyrannomonin. 19  ”Pyramidin vanki” () ()  Hiroyuki Kakudō  Satoru Nishizono  11. heinäkuuta 1999  16. toukokuuta 2001 Lapset huomaavat maan alla kulkevia mustia kaapeleita, jotka olivat Etemonin luomia. Niitä hyödyntäen he saavat viestin eräältä vangitulta digimonilta ja löytävät erään pyramidin sisäänkäynniltä Takerulle tarkoitetun tuntolevyn. Pyramidista löytyy myös lisää koodia, jonka perusteella selvittää mikä Digimaailma oikein oli. Sitten he tapaavat vankina olevan digimonin nimeltä Nanomon, jonka Etemon oli orjuuttanut pimeän verkoston ylläpitäjäksi. Kun Etemon saapuu pyramidiin, Nanomon pääsee vapaaksi ja ottaa Soran ja Piyomonin vangeikseen käyttääseen heitä Etemonin tuhoamiseen. 20  ”Metalli-Grayn maanjäristys” () ()  Keiji Hayakawa  Satoru Nishizono  25. heinäkuuta 1999  23. toukokuuta 2001 Nanomon paljastaa pitäneensä hallussa Soralle tarkoitettua tuntolevyä ja aikoo luoda sillä kopion hänestä huijaamaan Etemonia sekä hankkiutua oikeasta Sorasta eroon. Taichi kuitenkin saapuu paikalle estämään tämän. Sitten Nanomon ohjelmoi pimeän verkoston imemään itseensä kaiken lähellä olevan. Pyramidia vartioivat digimonit sekä Nanomon imeytyvät verkostoon ja tuhoutuvat. Mutta Etemon itse ei tuhoudu, vaan verkosto muodostuu valtavaksi palloksi ja yhdistyy osaksi häntä. Taichi saa Greymonin digivoitumaan todelliseen Ultimate-muotoonsa, MetalGreymoniksi (Agapion jälkiäänityksessä ”Metalli-Graymon”). MetalGreymon saa aikaan portaalin, joka imee Etemonin sisäänsä ja lähettää Taichin sekä Koromoniksi palautuneen MetalGreymonin takaisin Tokioon. 21  ”Väliaikainen kotiinpaluu” () ()  Mamoru Hosoda  Reiko Yoshida  1. elokuuta 1999  22. elokuuta 2001 Taichi ja Koromon palaavat hetkeksi Taichin kotiin, jossa oli vain Taichin flunssaa sairastava pikkusisko Hikari. Yhtäkkiä Tokioon ilmestyy digimoneja, mutta vain Taichi, Koromon ja Hikari näkevät ne. Koromon digivoituu Agumoniksi ja ajaa Orgamonin takaisin Digimaailmaan. Taichi ja Agumon palaavat itsekin sinne. Mutta kukaan ei ollut huomannut Hikarin saaneen myös oman Digivicen, ei edes hän itse. 22  ”Viekas PicoDevimon” () ()  Takenori Kawada  Hiro Masaki  8. elokuuta 1999  29. elokuuta 2001 Taichi ja Agumon palaavat Digimaailmaan ja löytävät Tokomonin. He saivat selville, että vaikka he olivat olleet ihmisten maailmassa vain pari tuntia, Digimaailmassa oli kulunut useita kuukausia. Ryhmä oli ajautunut erilleen toisistaan ja digimon nimeltä PicoDevimon oli saanut itselleen Takerun luottamuksen. Tilannetta salaa tarkkaillut Sora kuitenkin varoitti Agumonia, että PicoDevimon aikoi huijata Takerun syömään sieniä, jotka pyyhkisivät syöjältä tämän muistin. Tokomon digivoituu viimeinkin takaisin Patamoniksi ja ajaa PicoDevimonin tiehensä. 23  ”Ystäväni Sota-Garurumon” () ()  Junji Shimizu  Genki Yoshimura  15. elokuuta 1999  5. syyskuuta 2001 Jou ja Gomamon olivat joutuneet pakkotyöhön Digitamamonin ja Vegiemonin (Agapion jälkiäänityksessä ”Vagimon”) ravintolaan, koska nämä eivät kelpuuttaneet maksuvälineiksi muuta kuin Yhdysvaltain dollareita, joita Joulla ei ole. PicoDevimon lahjoo Digitamamonin pakottamaan Yamaton ja Gabumonin auttamaan Jouta ja oli pidentänyt näiden pakkotöiden kestoa aiheuttamalla salaa onnettomuuksia, jotta Yamaton ja Joun ystävyys toisiinsa huonontuisi. Taichi ja Takeru löytävät heidät ja PicoDevimonin juonen paljastuttua Digitamamon hyökkää heidän kimppuunsa. Joun yrittäessä pelastaa Takeru Vegiemonilta Yamaton tunnus aktivoituu ja Garurumon digivoituu WereGarurumoniksi (Agapion jälkiäänityksessä ”Sota-Garurumon”). Tämän jälkeen neljä valittua lasta jakautuvat kahteen ryhmään etsiäkseen toiset. 24  ”Atler-Gabterimon” () ()  Tetsuo Imazawa  Yoshio Urasawa  22. elokuuta 1999  12. syyskuuta 2001 Koushiro joutuu vangiksi Vademonin tasku-ulottuvuuteen. Vademon yrittää houkutella Koushiroa luopumaan uteliaisuudestaan ja tiedonjanostaan. Yrittäessään estää tätä Tentomon muuttuu alhaisimpaan muotoonsa, Pabumoniksi. Koushiro tajuaa lopulta mitä oli tapahtunut ja yrittää taistella Vademonia vastaan. Lopulta Kabuterimon digivoituu AtlerKabuterimoniksi pysäyttääkseen Vademonin. Pian tämän jälkeen Yamato ja Takeru löytävät hänet. 25  ”Yksinvaltias, kuningas Frogmon” () ()  Hiroki Shibata  Akatsuki Yamatoya  29. elokuuta 1999  19. syyskuuta 2001 Taichi ja Jou löytävät Mimin linnasta, jota asuttavat Gekomonit ja Otamamonit (Agapion jälkiäänityksessä ”Tadmon”) kohtelevat kuin prinsessaa. Mimin oli ollut alun perin tarkoitus laulaa, jotta linnan isäntä ShogunGekomon (Agapion jälkiäänityksessä ”Frogmon”) heräisi. Mimi oli kuitenkin nauttinut uudesta elämäntyylistään liian paljon ja heittää lopulta Palmonin ja ystävänsä tyrmään. Hän näkee kuitenkin yöllä painajaista ja Sora suostuttelee häntä herättämään ShogunGekomonin. Mutta herättyään ShogunGekomon hyökkääkin lasten kimppuun. MetalGreymon kuitenkin tyrmää hänet ja Mimi pyytää käytöstään anteeksi. 26  ”Ja niin se alkaa…” () ()  Hiroyuki Kakudō  Atsushi Maekawa  5. syyskuuta 1999  26. syyskuuta 2001 Flymonin hyökkäyksen jälkeen Valitut lapset löytävät heitä pakoilleen Soran. Sora selittää saaneen selville mitä ominaisuuksia heidän tuntolevynsä edustivat: Rohkeus (Taichi), Ystävyys (Yamato), Toivo (Takeru), Viisaus (Koushiro), Vilpittömyys (Mimi), Luotettavuus (Jou) ja Rakkaus (Sora). Sora ei kuitenkaan pitänyt itseään oman tuntolevynsä arvoisena, koska hänellä oli ollut huonot välit äitinsä kanssa. Mutta yöllä heidän kimppuunsa hyökkää PicoDevimonin isäntä, Vandemon. Vandemonia vastaan käydyn taistelun aikana Sora tajuaa äitinsä olleen ylisuojeleva vain, koska tämä rakasti häntä. Tajutessaan itse käyttäyneensä samoin Piyomonia kohtaan hän saa Birdramonin digivoitumaan Garudamoniksi. Mutta Vandemon on liian vahva, eivätkä he onnistu tuhoamaan tätä.

Huomautus: Tämä oli viimeinen Agapio Racing Teamin jälkiäänittämä jakso. 27  ”Vandemonin taikalinna” () ()  Keiji Hayakawa  Hiro Masaki  12. syyskuuta 1999  31. lokakuuta 2001 Gennai ilmoittaa, että Valittuja lapsia pitäisi olla vielä kahdeksas ja että Vandemon aikoi matkustaa todelliseen maailmaan etsimään lapsen ja tuhotakseen hänet. PicoDevimon ei ole onnistunut keräämään kunnollista armeijaa, vaikka yrittikin Nanimonin avustuksella kouluttaa näistä sellaista. Tailmon oli löytänyt Vandemonin armeijaan soveliaampia digimoneja. Kun lapset yrittävät estää Vandemonia kulkemasta portin kautta todelliseen maailmaan, Devidramonit sekä Tailmon estävät sen.

Huomautus: Tämä oli ensimmäinen Tuotantotalo Wernen jälkiäänittämä jakso. 28  ”Äkkiä takaisin Japaniin” () ()  Takahiro Imamura  Hiro Masaki  19. syyskuuta 1999  7. marraskuuta 2001 Gennai kutsuu lapset kotiinsa ja kertoo heille muutaman ominaisuuden Digimaailmasta. Hän myös antaa näille 10 korttia, jotka lasten piti asetta oikeassa järjestyksessä erälle kivipöydälle avatakseen portin. Lapset kukistavat lopullisesti linnaa vartioivat Devidramonit ja Koushiro keksii mihin järjestykseen kortit kuuluvat, yhtä lukuun ottamatta. Muiden taistellessa Spidermonia vastaan, Taichi valitsee lopulta viimeisen kortin ja he pääsevät onnistuneesti todelliseen maailmaan. 29  ”Ensimmäinen taistelu Japanissa” () ()  Takenori Kawada  Satoru Nishizono  26. syyskuuta 1999  14. marraskuuta 2001 Valitut lapset ovat palanneet takaisin kesäleirille. He jäävät kuitenkin kesken bussimatkan paikkaan nimeltä Hikarigaoka, jossa Taichi ja Hikari olivat nähneet neljä vuotta sitten Greymonin taistelevan Parrotmon-nimistä digimonia vastaan. Kun Garudamon oli kukistanut Vandemonia palvelevan Mammonin, lapset muistivat kaikki asuneensa Hikarigaokassa neljä vuotta sitten. Kahdeksas Valittu lapsi oli varmasti asunut myöskin siellä silloin. 30  ”Pitkä kotimatka” () ()  Junji Shimizu  Atsushi Maekawa  3. lokakuuta 1999  21. marraskuuta 2001 Valitut lapset yrittävät päästä takaisin kotiinsa Odaibaan, mutta he nukkuvat junassa pysäkkinsä ohi ja käyttävät viimeisetkin rahansa syödäkseen. He saavat lopulta kyydin tuntemattomalta mieheltä (englanninkielisessä versiossa Soran serkku Duane), joka myöhemmin vahingossa tönäisee Koushiron alas sillalta. Silloin heidän kimppunsa hyökkää Gesomon. Ikkakumon tuhoaa Gesomonin ja vie lapset kotiinsa Odaibaan. 31  ”Julma mönjähirviö” () ()    10. lokakuuta 1999  28. marraskuuta 2001 Valitut lapset pääsevät viimeinkin takaisin kotiin. Hikarin kissa Miko kuitenkin karkaa kotoa ja vie mukanaan kahdeksannelle Valitulle lapselle (eli Hikarille) tarkoitetun Digivicen. Koushiro ja PicoDevimon yrittävät löytää lapsen Shibaurasta signaalia jäljittämällä. Mutta sillä välin Kabuterimon joutuu taistelemaan Raremonia vastaan. 32  ”Taistelu näköalatornissa” () ()    17. lokakuuta 1999  5. joulukuuta 2001 Valitut lapset keräävät kokoon vanhoja koulutietojaan selivttääkseen olisiko joku heistä kahdeksas Valittu lapsi. Sora ja Mimi kohtaavat Tokyo Towerissa DeathMeramonin. Mutta MetalGreymon kukistaa DeathMeramonin ja Kabuterimon pelastaa tornin. Sillä välin Tailmon kohtaa Hikarin ja uskoo tämän olevan kahdeksas Valittu lapsi. Hän ei kuitenkaan kykene tappamaan tätä ja pakenee paikalta. 33  ”Digimonit nuorten kaupungissa” () ()    24. lokakuuta 1999  12. joulukuuta 2001 Yamato saattaa Takerua tämän äidin luokse, mutta Takeru riitaantuu Patamonin kanssa, joka poistuu junasta. Etsiessään tätä Shibuyasta he kohtaavat Vandemonin armeijaan kuuluvat Pumpmonin ja Gotsumonin, jotka ovat enemmän kiinnostuneita hauskanpidosta. Kun Vandemon saa tämän selville ja nämä kieltäytyvät tappamasta lapsia, Vandemon tuhoaa heidät. Yamato raivostuu Vandemonille tämän teosta ja Gabumon digivoituu WereGarurumoniksi taistellakseen Vandemonia vastaan. WereGarurumon jää pahasti alakynteen Vandemonille ja Takeru katuu, että suuttui Patamonille. Juuri silloin Patamon digivoituu Angemoniksi ja pelastaa WereGarurumonin. WereGarurumon ja Angemon kohtaavat taistelussa Vandemonin, mutta onnistuvat vain ajamaan tämän tiehensä. 34  ”Tailmonin salaisuus” () ()    31. lokakuuta 1999  19. joulukuuta 2001 Tailmon miettii miksei pysty satuttamaan Hikaria ja hänen ystävänsä, Wizardmon, löytää kahdeksannen Digivicen. Tailmon oli pelastanut Wizardmonin kauan sitten ja siksi hän ei viekään Digivicea Vandemonille, vaan he menevät antamaan sen Hikarille. Kun Taichi ja Agumon tulevat paikalle, he saavat varmuuden siitä, että Hikari on kahdeksas Valittu lapsi ja Tailmon tämän kumppani. Wizardmon antaa Hikarin Digivicen Taichille ja lähtee Tailmonin kanssa noutamaan Vandemonin hallusta tämän tuntolevyä (jossa on Valon tunnus). Vandemon kuitenkin huomaa tämän ja heittää Wizardmonin mereen. Tailmonin hän puolestaan ottaa vangiksi käyttääkseen tätä kahdeksannen Valitun lapsen löytämiseen. 35  ”Palmonista Lilymoniksi” () ()    7. marraskuuta 1999  29. joulukuuta 2001 Vandemon luo sumupilven saartamaan Odaiban ja lähettää Phantomonin sekä Bakemonit kaappaamaan ihmisiä vangeiksi. Sora ja Mimi joutuvat myös vangeiksi, mutta onnistuvat heikentämään Bakemoneja buddhalaisen sutran avulla, jota Jou oli käyttänyt aiemmin Tiedostosaarella. Sutra ei kuitenkaan tehoa Phantomoniin ja lisäksi Mimin perhe joutuu DarkTyrannomonin hyökkäyksen kohteeksi. Togemon digivoituu Lilymoniksi ja saa DarkTyrannomonin kääntymään pois pahuuden puolelta. Vandemon tuhoaa DarkTyrannomonin ja haastaa Lilymonin taisteluun. 36  ”Gomamonin superlataus” () ()    14. marraskuuta 1999  9. tammikuuta 2002 Vandemon lumoaa Lilymonin, jonka Sora ja Birdramon vievät turvaan äitinsä ja Mimin joutuessa muiden ohella uudestaan vangeiksi. Taichi jättää Hikarin Yamaton ja Gabumonin huostaan pelastaakseen toiset. Koushiro puolestaan lähtee Tentomonin kanssa televisioasemalle, jossa he tapaavat Yamaton ja Takerun isän. Jou ja Takeru yrittävät matkustaa meren kautta Odaibaan, mutta kohtaavat Rainbow Bridgellä MegaSeadramonin. Jou melkein hukkuu, mutta Ikkakumon digivoituu Zudomoniksi ja kukistaa MegaSeadramonin. Sen jälkeen he löytävät Wizardmonin ja pelastavat tämän. Sora saapuu Yamaton ja Hikarin luokse, mutta niin saapuu myös Phantomon yhdessä Tuskmonin ja Snimonin kanssa. Hikari ei kestää nähdä kärsimystä, joten hän antautuu Phantomonille. 37  ”Tailmonin superlataus” () ()    21. marraskuuta 1999  16. tammikuuta 2002 Vandemon vaivuttaa kaikki vangit (lukuun ottamatta Mimiä) uneen lähteäkseen PicoDevimonin kanssa Phantomonin luokse tuhoamaan Hikarin. Myös Yamato, Sora, Jou, Takeru ja Wizardmon saapuvat paikalle. Wizardmon parantaa Lilymonin ja he lähtevät televisioaseman huipulle kohtaamaan Vandemonin. Mimi, Taichi ja Greymon saapuvat myöhemmin myös paikalle. Mutta Angemon on ainut, joka onnistuu edes haavoittamaan Vandemonia sekä tuhoamaan Phantomonin. Sitten Vandemon yrittää tappaa Hikarin ja Tailmonin, mutta Wizardmon uhraa itsensä estääkseen tämän. Hikarin Digivice hohtaa ja putoaa PicoDevimonin käsistä, jolloin Taichi heittää sen hänelle. Tailmon digivoituu Angewomoniksi ja muilta kumppanidigimoneilta keräämillään voimilla hän tuhoaa Vandemonin. Mutta Vandemonin tuhosta huolimatta Odaiba oli yhä sumun peitossa. 38  ”VenomVandemon, petojen peto” () ()    28. marraskuuta 1999  23. tammikuuta 2002 Gennai kertoo ennustuksesta, jonka mukaan digimonien kuolematon kuningas tulisi puolustamaan ihmisiä pedoilta ja että kun Valon ja Toivon nuolet ammuttiin rakastettuja kohti, tapahtui ihme. Lapset kukistavat loputa Bakemoneista, mutta Vandemonin lepakot syövät suihinsa Gizamonit sekä Tuskmonin ja Snimonin ja yhdistyvät Vandemonin naamioon. Vandemon oli yhä elossa ja oli saanut uuden ruumiin kehittyneenä vähä-älyisemmäksi Mega-tason (jälkiäänityksessä ”Ääriaste”) digimoniksi nimeltä VenomVandemon, joka nielaisee vielä palvelijansa PicoDevimonin. Edes MetalGreymon, WereGarurumon, Angemon ja Angewomon eivät pärjää VenomVandemonille. Sitten Koushiro tajuaa ennustuksen tarkoittavan, että Hikarin ja Takerun oli annettava tunnuksistaan voimaa nuoliin, jotka Angewomonin ja Angemonin piti ampua Taichiin ja Yamatoon. Kun se tapahtui, Agumon ja Gabumon saivat kyvyn digivoitua suoraan Mega-muotoihinsa: WarGreymoniksi ja MetalGarurumoniksi. 39  ”Maailmat kohtaavat” () ()    5. joulukuuta 1999  30. tammikuuta 2002 WarGreymon ja MetalGarurumon eivät edes muiden digimonien avulla pärjää VenomVandemonille. Sitten VenomVandemonin vatsaan ilmestyy outo olento, joka paljastuu tämän heikoksi kohdaksi. Kun lasten tunnuksista muodostuvat siteet pidättelevät VenomVandemonia, WarGreymon ja MetalGarurumon tähtäävät olentoon ja tuhoavat samalla myös VenomVandemonin. Sumu hälvenee, mutta sitten paljastuu, että Digimaailma oli ilmestynyt koko maailman taivaalle. Sieltä ilmestyy myös Kuwagamon, joka koskettaa erästä lentokonetta ja muuttaa sen siiven kiteeksi. Edes Garudamonin ja AtlerKabuterimonin hyökkäykset eivät tehoa. Digimaailmassa oli kulunut useampi vuosi heidän poissaolonsa aikana, joten he palaavat Digivicejensa avulla sinne Hikarin sekä Plotmonin, Tailmonin Rookie-muodon, kanssa. 40  ”Lapset vastaan Pimeyden valtiaat” () ()    12. joulukuuta 1999  6. helmikuuta 2002 Valitut lapset palaavat Digimaailmaan, jossa he kohtaavat Chuumonin, jonka ystävä Sukamon oli kuollut. He saavat kuulla neljän Mega-tason digimonin, Pimeyden valtiaiden, imeneen suurimman osan Digimaailman olemuksesta Spiraalivuoreksi. He yrittävät epätoivoisesti kohdata Champion-muodoissaan MetalSeadramonin ja Ultimate-muodoissaan Mugendramonin, mutta eivät pärjää näille. Lopulta he palaavat aiempiin muotoihinsa Pinomonin vaikutuksesta. Edes WarGreymon ja MetalGarurumon eivät pärjää Pimeyden valtiaiden johtajalle, Piamonille. Piamon tappaa Chuumonin ja juuri, kun hän ja muut valtiaat pyrkivät tuhoamaan lapset, Piccolomon uhraa itsensä antaakseen lapsille aikaa paeta. 41  ”Uusintakamppailu” () ()    19. joulukuuta 1999  13. helmikuuta 2002 Valitut lapset päätyvät MetalSeadramonin hallitsemalle merialueelle. He kohtaavat siellä uudestaan Shellmonin, mutta tällä kertaa kumppanidigimonit voittavat sen ilman, että digivoituvat Champion-muotoon. Sitten he kohtaavat MetalSeadramonia palvelevan Ancrustamonin, mutta tämän kukistaminen ei onnistu ilman Ultimate-muotoon digivoitumista. Rangaistuksena epäonnistumisesta MetalSeadramon surmaa Ancrustamonin ja lähtee itse lasten perään. Mutta lapset pääsevät turvaan Whalemonin (aiemmissa jaksoissa ”Whamon”) avulla. 42  ”Kiitos, Whalemon!” () ()    26. joulukuuta 1999  1. kesäkuuta 2002 Valitut lapset kehittävät suunnitelmaa MetalSeadramonin kukistamiseksi. MetalSeadramon jahtaa lapsia ja Whalemonia Ambiamon-palvelijoidensa avulla. Whalemon ja Zudomon onnistuvat lyömään Ambiamonit, mutta Whalemon uhraa itsensä estääkseen WarGreymonia kuolemasta. Pian tämän WarGreymon onnistuu tuhoamaan MetalSeadramonin, minkä seurauksena Spiraalivuoren merialue katoaa. 43  ”Pinomonin häijyt leikit” () ()    9. tammikuuta 2000  8. kesäkuuta 2002 Vaikka MetalSeadramon on kukistettu, Mimi suree Wizardmonin, Chuumonin, Piccolomonin ja Whalemonin kuolemia eikä halua enää jatkaa taistelua. Kun Taichi muistuttaa miksi on tärkeää kukistaa Pimeyden valtiaat, hän saa vain Yamatolta moitteita siitä, ettei välitä toisten mielipiteistä. Lapset kävelevät metsäalueelle, jossa Pinomon pilailee heidän kustannuksellaan. Lisäksi hän kaappaa Takerun. Sillä välin muut lapset joutuvat kohtaamaan Pinomonin kätyrin, Kiwimonin. Takeru kuitenkin tuhoaa Pinomonin manipulointitemppuihin käytetyt lelut ja pakenee. 44  ”Salaperäinen puu-ukko” () ()    16. tammikuuta 2000  15. kesäkuuta 2002 Koska Takeru osasi huolehtia itse itsestään, Yamato ei tiennyt enää mikä hänen oma tarkoituksensa Valittujen lasten joukossa oli. Pinomonin palvelija, Treemon, uskottelee hänelle Taichin olevan vihollinen, joka Yamaton piti kukistaa löytääkseen oma tiensä. Vaikka Treemonin juoni näyttää toimivan, hän varoittaa Pinomonia siitä, että häneltä puuttui jotain mitä lapsilla oli. Pinomon ei kuitenkaan uskonut tätä ja tuhosi Treemonin. Sillä välin Garbmonit hyökkäävät toisten kimppuun. MetalGreymon ja Lilymon tuhoavat kaksi niistä ja viimeinen tuhoutuu MetalGarurumonin tullessa paikalle. Mutta sitten Yamato ja MetalGarurumon vaativat taistelua Taichia ja WarGreymonia vastaan. 45  ”Katkerat kamppailut” () ()    23. tammikuuta 2000  22. kesäkuuta 2002 WarGreymon ja MetalGarurumon taistelevat toisiaan vastaan samoin kuin myös Taichi ja Yamato. Mutta sitten Hikarin kehon valtaa outo olento, joka kertoo lapsille kuinka nämä olivat neljä vuotta sitten Hikarigaokan tapahtumien vuoksi valinneet juuri heidät. He kertovat myös kuinka olivat valmistelleet näiden digimonkumppanit, Digivicet ja tuntolevyt heitä varten, ja kuinka Piamon oli yrittänyt estää sitä. Vaikka lapset tiesivätkin nyt miksi heidät oli valittu, Yamato lähti joukosta selvittääkseen mikä hänen oli tarkoitus olla. Mimi lähtee myös, koska ei halunnut enää nähdä kenenkään kuolevan, ja Jou hänen mukaansa. 46  ”Kostonhimoiset tuttavat” () ()    30. tammikuuta 2000  29. kesäkuuta 2002 Taivaalta putosi metsään outo kappale ja Woodmoneja vastaan taistellut Orgamon haavoittuu sen törmäyksestä. Mimi ja Jou löytävät hänet ja päättävät auttaa. Sitten heille selviää, että taivaalta pudonnut esine olikin paluun tehnyt Etemon muuttuneena MetalEtemoniksi. Muut tunkeutuvat sillä aikaa Pinomonin taloon Floramonin ja Deramonin avulla. 47  ”Näkemiin, Leomon” () ()    6. helmikuuta 2000  6. heinäkuuta 2002 Jou ja Mimi pääsevät pakoon Leomonin avulla, joka oli saanut kyvyn digivoitua SaberLeomoniksi. He pakenevat Digitamamonin ravintolan raunioille, josta he löytävät myös yhden Gekomonin ja yhden Otamamonin, jotka kertovat Pimeyden valtiaiden tappaneen ShogunGekomonin ja tuhonneen heidän palatsinsa. MetalEtemon löytää heidät ja haavoittaa kuolettavasti Leomonia. Mutta tämä ehtii auttaa Zudomonia tuhoamaan MetalEtemonin. Sillä välin lapset kohtaavat taistelussa Pinomonin ja tämän RedVegiemon-palvelijat. Vaikka Pinomon joutuukin alakynteen, hän herättää talonsa henkiin päästäkseen itse pakoon. Sitten Yamato ja MetalGarurumon tulevat paikalle tuhoamaan hänet, mutta lähtevät jälleen omilleen tämän jälkeen. Pinomonin kuoltua Spiraalivuoren metsäalue katoaa. Samaan aikaan Leomonin kuoleman vuoksi Mimi ja Jou päättävät lähteä keräämään vanhoja ystäviään Digimaailmasta auttamaan heitä Pimeyden valtiaiden tuhoamisessa. 48  ”Hikari vaarassa” () ()    13. helmikuuta 2000  13. heinäkuuta 2002 Hikari sairastuu ja Taichi haluaa tehdä kaikkensa saadakseen hänet turvaan sekä terveeksi. He pakenevat kaupunkialueelle, jossa Sora ja Takeru jäävät huolehtimaan Hikarista, kun Taichi ja Koushiro lähtevät etsimään lääkettä. Mutta he saavat peräänsä Mugendramonia palvelevat Vehicmonit, Tankmonit sekä Megadramonin ja Gigadramonin. Juuri kun he ovat vähällä tuhoutua, Angemon pelastaa heidät. Mutta sitten Mugendramon itse tulee esiin ja ajaa joukon taas erilleen toisistaan. 49  ”Mugendramonin loppu” () ()    20. helmikuuta 2000  20. heinäkuuta 2002 Terveeksi tullut Hikari lähtee Takerun ja Soran kanssa etsimään muita ja löytävät WickedMonzaemonin orjuuttamat Numemonit. Sitten Hikari alkaa hohtaa valoa, joka palauttaa digimonien kyvyn digivoitua. WickedMonzaemon haavoittuu ja Mugendramon tuhoaa tämän rangaistukseksi epäonnistumisesta. Taichi ja Koushiro kohtaavat vanhan tuttunsa, Andromonin, joka käy taisteluun Mugendramonia vastaan. Kun Numemonit uhraavat itsensä Mugendramonin kohtaamisessa, Agumon digivoituu WarGreymoniksi ja hyökkää. Aluksi näyttää, ettei isku tehoa. Mutta sitten Mugendramon tuhoutuu ja samalla katoaa myös Spiraalivuoren kaupunkialue. 50  ”Naiset taistelussa” () ()    27. helmikuuta 2000  27. heinäkuuta 2002 Mimi, Jou, Orgamon, Meramon, Yukidarumon, Gekomon ja Otamamon saapuvat Aikojen alun kaupunkiin ja huomaavat sen tuhoutuneen. Elecmon on kuitenkin yhä elossa ja suostuu lähtemään heidän mukaansa. Mutta Jou lähtee erilleen etsiäkseen Yamaton. Sillä välin muut lapset ja Andromon saapuvat Spiraalivuoren huipulle. Angewomon ajautuu taisteluun Piamonin palvelijaa, LadyDevimonia, vastaan ja onnistuu tuhoamaan tämän. Sora ja Takeru saavat tehtäväkseen etsiä Yamaton. 51  ”Vaarallinen narri” () ()    5. maaliskuuta 2000  3. elokuuta 2002 Piamon ja WarGreymon taistelevat toisiaan vastaan, mutta WarGreymon on alakynnessä. Yamato kohtaa sisäisen pimeytensä, minkä jälkeen Jou löytää hänet. Kun he löytävät Takerun ja auttavat Soraa kohtaamaan myös sisäisen pimeytensä, he kaikki lähtevät Taichin avuksi. Juuri kun Piamon onnistuu lähes tappamaan WarGreymonin, Yamato saapuu paikalle ja tekee sovinnon Taichin kanssa. Ystävyyden tunnus parantaa WarGreymonin, joka jatkaa taistelua yhdessä MetalGarurumonin avulla. 52  ”Piamonin loppu” () ()    12. maaliskuuta 2000  10. elokuuta 2002 Piamon alkaa muuttaa valkoisten liinojen avulla Valittuja lapsia ja heidän kumppaneitaan avaimenperiksi (jälkiäänityksessä ”nukeiksi”). Jäljelle jäävät vain Takeru, Hikari, Angemon sekä toisaalla olevat Mimi ja Lilymon. Angemon taistelee Piamonia vastaan, mutta jää pahasti alakynteen. Juuri kun Piamon on pudottamassa Takerun ja Hikarin alas, Angemon digivoituu HolyAngemoniksi ja muuttaa toiset entiselleen. Kun Piamon kutsuu apuun Menacemon-armeijan, Mimi ja Lilymon saapuvat apuun noudettujen vanhojen tuttavien kanssa. Lopulta HolyAngemon avaa portin, joka imee Menacemonit sisäänsä. WarGreymon ja MetalGarurumon lähettävät sinne myös Piamonin, jonka kukistuttua Spiraalivuoren viimeinen alue katoaa. Mutta Gennai ja Kentarumon saavat selville, että Pimeyden valtiaat eivät olleetkaan todellinen vihollinen. 53  ”Pahoista pahin” () ()    19. maaliskuuta 2000  17. elokuuta 2002 Spiraalinvuoren huippu tuhoutuu ja Valitut lapset kumppaneineen putoavat keskelle pimeyttä. Gennai kertoo Tuliseinämän läpi murtautuneesta pimeydestä, jonka edelliset Valitut lapset joskus kauan sitten olivat kukistaneet. Tämä pimeys oli ruumiillistunut digimoniksi nimeltä Apocalymon, joka edusti kaikkien luonnollisen evoluution kautta Digimaailmasta kadonneiden digimonien surua ja katkeruutta. Hän onnistuu ajamaan lasten digimonit takaisin alempiin muotoihin ja tuhoaa lasten tuntolevyt ennen kuin muuttaa heidät kaikki pelkäksi dataksi. Mutta he muistelevat edellisiä taisteluitaan ja huomaavat saavansa digimoninsa digivoitumaan ilman tunnustenkin apua. Pian he muuttuvat entiselleen kohdatakseen Apocalymonin uudestaan. 54  ”Nyt uuteen maailmaan!” () ()    26. maaliskuuta 2000  17. elokuuta 2002 Voimakkaimmissa muodoissaan Valittujen lasten digimonit onnistuvat tuhoamaan kaikki Apocalymonin aseet. Lopulta Apocalymon päättää räjäyttää itsensä ja tuhota sekä Digimaailman että todellisen maailman mukanaan. Mutta lasten usko tulevaisuuteen saa Digivicejen valon mitätöimään räjähdyksen ja molemmat maailmat pelastuvat. Digimaailma alkaa palautua entiselleen ja kaikki viattomina kukistuneet digimonit syntyisivät uudelleen Aikojen alun kaupungissa. Lapset haluaisivat viettää lopun kesälomastaan Digimaailmassa, mutta Gennai ja Kentarumon kertovat heillä olevan vain kaksi tuntia aikaa palata todelliseen maailmaan ennen kuin Digimaailma poistaisi heidät. Lapset hyvästelevät kumppaninsa, paitsi Mimi, joka ei löydä Palmonia. Mutta juuri kun raitiovaunu (se sama, jossa lapset viettivät yön jaksossa 3) on viemässä lapsia takaisin omaan maailmaansa, digimonit ehtivät vielä kerran hyvästellä heidät.

Luokka:Digimon
Digimon Adventure